system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Manga.
assistant
Manga (漫画) este cuvântul japonez pentru benzi desenate (uneori folosindu-se, de asemenea, și komikku コミック). În afara Japoniei, termenul este utilizat strict pentru benzile desenate de origine japoneză. De obicei, aceste desene cuprind chipuri cu ochi mari și personaje cu capete imense (caricaturi).

Istoric 
Manga este creată dintr-o mixtură între arta japoneză ukiyo-e și stiluri străine de desenat, și a preluat forma prezentă la puțin timp după cel de-Al Doilea Război Mondial. Constă în principal din desene alb-negru, în afară de coperți și câteodată primele câteva pagini; în unele cazuri, este colorată integral.
Manga-urile sunt desene realizate pe secvențe, așa cum sunt benzile desenate americane. Primele astfel de scroluri în care regăsim desene combinate cu text pentru a spune o poveste au apărut, într-adevăr, în Japonia medievală, însă erau lucrări produse pentru elite, nu pentru mase.

Abia la sfârșitul secolului al XVIII-lea apar primele forme de manga. Manga-urile iau acum forma unor cărți pentru adulți unde textul era ajutat de imagini pentru a completa povestea. Aceste volume se numeau kibyôshi și cuprindeau o serie extrem de variată de subiecte și genuri, cum ar fi umorul, drama, fantezia sau chiar pornografia etc.
Aceste volume erau extrem de populare, însă, din cauza cenzurii impuse de guvernul japonez, kibyôshi dispar. Deși există multe asemănări între kibyôshi și manga, cele dintâi lucrări nu sunt considerate ca fiind singurul strămoș pe care îl are manga. Un strămoș mai direct al manga-urilor moderne sunt benzile desenate americane.

Clasificare

Demografia publicului cititor 
Spre deosebire de SUA și Europa, unde benzile desenate erau considerate ca fiind adresate copiilor, idee de care se încearcă o detașare în ultimii ani, în Japonia, manga-urile s-au adresat unor variații de vârstă mai largi, ajungând să fie citite atât de copii și adolescenți, cât și de adulți, creându-se astfel edituri specializate adresate unui public-țintă. Denumirile japoneze pentru aceste categorii de vârstă au ajuns să fie folosite și în Apus, în privința manga-urilor, ele fiind următoarele: 
 Kodomo – adresate copiilor
 Shōjo – fete tinere și adolescente
 Shōnen – băieți și adolescenți
 Josei / Redisu / Redikomi – adresate tinerelor femei cu vârste între 18-30, fiind citite totuși și de bărbați
 Seinen – bărbaților tineri cu vârste cuprinse între 18-30, dar ajungându-se la un public de până la 40 de ani

Genuri 

Datorită acoperirii unui sector mai mare de piață, seriile manga au ajuns să dezvolte un număr mare de subiecte și teme, dintre care câteva dintre cele mai des întâlnite sunt:
 Acțiune
 Aventură
 Romantism
 Sport și jocuri – întreceri sportive
 Drame istorice
 Groază
 Științifico-fantastic și fantezie
 Mister
 Comedie
 Sexualitate
 Afaceri și comerț
 Mahō shōjo – literalmente, fată magică
 Jidaimono / istorice 
 Robot / Mecha
 Ecchi – conținut ușor erotic sau glume cu tentă sexuală
 Hentai – conținut pornografic, chiar pervers
 Yuri – iubire între persoane de sex feminin, uneori cu conținut pornografic
 Yaoi – iubire între persoane de sex masculin, uneori cu conținut pornografic 
 Slice of life – firul narativ n-are vreun punct de plecare sau vreo idee centrală clară

Teme: 

 autoturisme
 demoni (în general, din mitologia și folclorul nipone, dar se poate și din alte universuri) 
 harem
 artele marțiale
 armată
 muzică
 parodie
 poliție
 josei 
 samurai
 yaoi/yuri 
 Sci-Fi
 vampiri
 școală
 isekai 
 drama 
 psihologic
 școală 
 spațiul cosmic 
 istoric

Diversitatea temelor și subiectelor întâlnite în manga, combinate cu popularitatea lor în Japonia au condus la o vastă adaptare a celor mai de succes titluri, sub diverse forme, cum ar fi: anime-uri, filme, seriale, jocuri. Trebuie observat totuși faptul că fenomenul este reciproc, seriile anime de succes, precum și jocuri populare fiind adesea transformate în serii manga.

Terminologie anime și manga